8. การจัดการ

8.1 โครงสร้างการจัดการ

การบริหารจัดการของบริษัทประกอบด้วย คณะกรรมการบริษัท คณะกรรมการตรวจสอบ
และคณะผู้บริหาร โดยมีรายละเอียดดังนี้

8.1.1 คณะกรรมการบริษัท

  ณ วันที่ 31 ธันวาคม 2553 คณะกรรมการบริษัทประกอบด้วยกรรมการจำนวน 12 คน(*) ดังนี้

-   กรรมการที่เป็นผู้บริหาร 1 คน

-   กรรมการที่ไม่เป็นผู้บริหาร 6 คน

-   กรรมการอิสระ 5 คน

รายชื่อของคณะกรรมการบริษัท ประกอบด้วย

  1. นายสมชาย พิพิธวิจิตรกร ประธานกรรมการ

  2. ดร.ประภา วิริยประไพกิจ กรรมการ

  3. นายปิยะ วิริยประไพกิจ กรรมการ

  4. นายวิน วิริยประไพกิจ กรรมการ

  5. นายวิสิทธิ์ น้อยพันธุ์ กรรมการอิสระ

  6. นายทวีศักดิ์ เสนาณรงค์ กรรมการอิสระ

  7. ร.ต. ชุมพล พุ่มรุกขา กรรมการอิสระ

  8. นายชรินทร์ หาญสืบสาย กรรมการอิสระ

  9. นายยรรยง พวงราช กรรมการอิสระ

  10. นายฟาง จิน หลง กรรมการ

  11. นายหลี่ เจี้ยน หง กรรมการ

  12. นายหลี่ เยะ เหวิน กรรมการผู้จัดการ

  หมายเหตุ : * รายละเอียดปรากฏตามเอกสารแนบ 1

  ข้อกำหนดเกี่ยวกับจำนวนและคุณสมบัติของกรรมการอิสระ

-   คณะกรรมการบริษัท ต้องมีกรรมการอิสระอย่างน้อย 1 ใน 3 ของจำนวนคณะกรรมการทั้งหมด
    แต่ต้องมีจำนวนไม่น้อยกว่า 3 คน

-   กรรมการอิสระ หมายความว่า กรรมการที่มีคุณสมบัติดังต่อไปนี้

1.  ต้องถือหุ้นไม่เกิน 1% ของจำนวนหุ้นที่มีสิทธิออกเสียงทั้งหมดของบริษัท บริษัทใหญ่ บริษัทย่อย
    บริษัทร่วม หรือนิติบุคคลที่อาจมีความขัดแย้ง โดยนับรวมหุ้นที่ถือโดยผู้เกี่ยวข้องตามมาตรา 258
    แห่งพระราชบัญญัติหลักทรัพย์และตลาดหลักทรัพย์

2.  ไม่เป็นกรรมการที่มีส่วนในการบริหารงาน พนักงาน ลูกจ้าง ที่ปรึกษาที่ได้รับเงินเดือนประจำ
    ผู้มีอำนาจควบคุมของบริษัท บริษัทใหญ่ บริษัทย่อย บริษัทร่วม บริษัทย่อยลำดับเดียวกัน
    หรือนิติบุคคลที่อาจมีความขัดแย้ง

3.  ไม่มีความสัมพันธ์ทางสายโลหิตหรือโดยการจดทะเบียนในลักษณะที่เป็นบิดามารดา คู่สมรส
    พี่น้อง และบุตร รวมทั้งคู่สมรสของบุตร กับผู้บริหาร ผู้ถือหุ้นรายใหญ่ ผู้มีอำนาจควบคุม
    หรือบุคคลที่ได้รับการเสนอชื่อเป็นผู้บริหารหรือผู้มีอำนาจควบคุมของบริษัทหรือบริษัทย่อย

4.  ความสัมพันธ์ทางธุรกิจกับบริษัท

    1.  ลักษณะความสัมพันธ์

-   ความสัมพันธ์ในลักษณะของการให้บริการทางวิชาชีพ

  - ลักษณะความสัมพันธ์ : ผู้สอบบัญชี ผู้ให้บริการทางวิชาชีพอื่น เช่น ที่ปรึกษากฎหมาย
  ที่ปรึกษาทางการเงิน ผู้ประเมินราคาทรัพย์สิน เป็นต้น

  - ระดับนัยสำคัญที่เข้าข่ายไม่อิสระ

  - กรณีผู้สอบบัญชี : ห้ามทุกกรณี

  - กรณีเป็นผู้ให้บริการทางวิชาชีพอื่น : มูลค่ารายการเกิน 2 ล้านบาท

  ต่อปี

-   ความสัมพันธ์ทางการค้า/ทางธุรกิจ
    (ใช้แนวทางในทำนองเดียวกับข้อกำหนดว่าด้วยการทำรายการที่เกี่ยวโยงกันของตลาดหลักทรัพย์ฯ)

    -   ลักษณะความสัมพันธ์ : กำหนดคลอบคลุมรายการทางธุรกิจทุกประเภท ได้แก่
        รายการที่เป็นธุรกรรมปกติ รายการเช่า/ให้เช่าอสังหาริมทรัพย์
        รายการที่เกี่ยวกับสินทรัพย์/บริการ และรายการให้หรือรับความช่วยเหลือทางการเงิน

    -   ระดับนัยสำคัญที่เข้าข่ายไม่อิสระ : มูลค่าราย > 20 ล้านบาท หรือ > 3% ของ NTA
        ของบริษัท แล้วแต่จำนวนใดจะต่ำกว่า ทั้งนี้
        ในการพิจารณามูลค่ารายการให้รวมรายการที่เกิดขั้นในระหว่าง 6
        เดือนก่อนวันที่มีการทำรายการในครั้งนี้ด้วย

    1.  กรณีที่มีลักษณะความสัมพันธ์ตาม (ก) กับนิติบุคคล บุคคลที่ถือว่าเข้าข่ายไม่อิสระ ได้แก่
        ผู้ถือหุ้นรายใหญ่ และผู้มีอำนาจควบคุม

    2.  กำหนดช่วงเวลาที่ห้ามมีความสัมพันธ์ตาม (ก) และ (ข): ปัจจุบันและ 2
        ปีก่อนได้รับการแต่งตั้ง

    3.  ข้อยกเว้น: กรณีมีเหตุจำเป็นและสมควรซึ่งมิได้เกิดขึ้นอย่างสม่ำเสมอและต่อเนื่อง
        กรรมการอิสระ/กรรมการตรวจสอบอาจมีความสัมพันธ์เกินระดับนัยสำคัญที่กำหนดในระหว่างดำรงตำแหน่งก็ได้
        แต่ต้องได้รับอนุมัติจากคณะกรรมการบริษัทก่อน และมติที่ได้ต้องเป็นมติเอกฉันท์

5.  ไม่เป็นกรรมการที่ได้รับแต่งตั้งขึ้นเพื่อเป็นตัวแทนของกรรมการบริษัท
    ผู้ถือหุ้นรายใหญ่หรือผู้ถือหุ้นซึ่งเป็นผู้เกี่ยวข้องกับผู้ถือหุ้นรายใหญ่ของบริษัท

6.  ไม่มีลักษณะอื่นใดที่ทำให้ไม่สามารถให้ความเห็นอย่างเป็นอิสระได้

7.  กรรมการอิสระที่มีคุณสมบัติตาม 1-6
    อาจได้รับมอบหมายจากคณะกรรมการบริษัทให้ตัดสินใจในการดำเนินกิจการของบริษัท
    บริษัทใหญ่ บริษัทย่อย บริษัทร่วม บริษัทย่อย ลำดับเดียวกัน หรือนิติบุคคลที่อาจมีความขัดแย้ง
    โดยมีการตัดสินใจในรูปแบบองค์คณะ (Collective Decision) ได้

  กรรมการที่มีอำนาจลงนาม

  1. นายสมชาย พิพิธวิจิตรกร ประธานกรรมการ

  2. ดร.ประภา วิริยประไพกิจ กรรมการ

  3. นายปิยะ วิริยประไพกิจ กรรมการ

  4. นายวิน วิริยประไพกิจ กรรมการ

  5. นายฟาง จิน หลง กรรมการ

  6. นายหลี่ เยะ เหวิน กรรมการ

สำหรับการลงนามเพื่อผูกพันบริษัทนั้นมีเงื่อนไขให้กรรมการผู้มีอำนาจลงนามแทนบริษัท 2 ใน 6
คนข้างต้นลงลายมือชื่อร่วมกัน พร้อมกับประทับตราสำคัญของบริษัท

คณะกรรมการบริษัทได้แต่งตั้งเลขานุการบริษัท คือ นายวีระวิทย์ ดุละลัมพะ
ซึ่งทำหน้าที่เลขานุการคณะกรรมการบริษัทด้วย

  การประชุมคณะกรรมการ

โดยปกติ คณะกรรมการมีกำหนดประชุมเดือนละ 1 ครั้ง
ซึ่งกำหนดไว้ประมาณสัปดาห์สุดท้ายของทุกเดือน และอาจมีการประชุมพิเศษเพิ่มตามความจำเป็น
ในการประชุมแต่ละครั้งจะมีเอกสารประกอบการประชุมที่ครบถ้วน เพียงพอ
และจัดส่งให้กับคณะกรรมการล่วงหน้าอย่างน้อย 7 วัน
เพื่อให้คณะกรรมการได้มีเวลาศึกษาข้อมูลอย่างเพียงพอก่อนเข้าร่วมประชุม
การประชุมแต่ละครั้งใช้เวลาประมาณ 1-2 ชั่วโมง
ในการประชุมกรรมการทุกคนสามารถอภิปรายและแสดงความเห็นได้อย่างเปิดเผย
โดยมีประธานกรรมการเป็นผู้ประมวลความเห็นและข้อสรุปที่ได้จากที่ประชุม
และกรรมการผู้มีส่วนได้ส่วนเสียโดยนัยสำคัญในเรื่องที่พิจารณาจะงดออกเสียงสำหรับเรื่องนั้นๆ
บันทึกการประชุมจัดทำเป็นลายลักษณ์อักษรและหลังจากที่ผ่านการรับรองจากที่ประชุมก็จะถูกเก็บไว้พร้อมสำหรับกรรมการและผู้ที่เกี่ยวข้องตรวจสอบได้

ในปี พ.ศ.2553 คณะกรรมการมีการประชุมแล้วทั้งหมด 12 ครั้ง
สามารถประมวลจำนวนครั้งในการเข้าร่วมประชุมของกรรมการบริษัท แต่ละท่านดังนี้

+-----------------------------------+----------------------------------+
| รายชื่อ                             | การเข้าร่วมประชุม / การประชุมทั้งหมด   |
|                                   | (ครั้ง)                            |
+-----------------------------------+----------------------------------+
| 1.นายวิทย์ วิริยประไพกิจ(*)            | 8/8                              |
|                                   |                                  |
| 2.นายสมชาย พิพิธวิจิตรกร              | 11/12                            |
|                                   |                                  |
| 3.ร.ต. ชุมพล พุ่มรุกขา                | 5/12                             |
|                                   |                                  |
| 4.นายชรินทร์ หาญสืบสาย               | 11/12                            |
|                                   |                                  |
| 5.นายยรรยง พวงราช                 | 10/12                            |
|                                   |                                  |
| 6.ดร.ประภา วิริยประไพกิจ             | 12/12                            |
|                                   |                                  |
| 7.นายปิยะ วิริยประไพกิจ               | 12/12                            |
|                                   |                                  |
| 8.นายวิสิทธิ์ น้อยพันธุ์                  | 11/12                            |
|                                   |                                  |
| 9.นายทวีศักดิ์ เสนาณรงค์               | 11/12                            |
|                                   |                                  |
| 10.นายฟาง จิน หลง                  | 5/12                             |
|                                   |                                  |
| 11.นายหลี่ เยะ เหวิน                 | 10/12                            |
|                                   |                                  |
| 12.นายหลี่ เจี้ยน หง                  | 2/12                             |
|                                   |                                  |
| 13.นายวิน วิริยประไพกิจ ( ** )        | 0/3                              |
+-----------------------------------+----------------------------------+

  หมายเหตุ

  ( * ) นายวิทย์ วิริยประไพกิจ ได้ลาออกจากตำแหน่งประธานกรรมการ และ
  กรรมการของบริษัท ตั้งแต่วันที่ 26 กันยายน 2553

  ( ** ) นายวิน วิริยประไพกิจ ได้รับการแต่งตั้งเป็นกรรมการบริษัทแทนนายวิทย์ วิริยประไพกิจ
  ตั้งแต่วันที่ 27 กันยายน 2553

ขอบเขตอำนาจหน้าที่และความรับผิดชอบของคณะกรรมการบริษัท

1.  กำหนดวิสัยทัศน์ พันธะกิจ และนโยบายการดำเนินธุรกิจของบริษัท
    เพื่อความมั่นคงและผลประโยชน์ที่สมดุลและยั่งยืนของทุกฝ่ายที่เกี่ยวข้อง
    รวมทั้งเพิ่มมูลค่าทางเศรษฐกิจให้แก่ผู้ถือหุ้นอย่างต่อเนื่อง

2.  พิจารณาอนุมัติกลยุทธ์ แผนการดำเนินงาน และงบประมาณประจำปีของบริษัท
    รวมทั้งติดตามและประเมินผลการดำเนินงานของบริษัทและผลการปฏิบัติงานของผู้บริหารระดับสูง
    โดยกำหนดให้มีการรายงานผลการดำเนินงานตามแบบที่กำหนดไว้อย่างสม่ำเสมอ

3.  พิจารณาให้ความเห็นชอบการปรับปรุงเปลี่ยนแปลงโครงสร้างองค์กร
    รวมทั้งนโยบายและแผนงานเกี่ยวกับบุคลากร

4.  กำกับดูแลให้มีระบบการควบคุมภายในที่มีประสิทธิผล
    และระบบการบริหารความเสี่ยงที่เหมาะสม

5.  ดูแลให้มีการกำกับตรวจสอบ ทั้งจากผู้ตรวจสอบภายในและผู้สอบบัญชีภายนอก
    ให้ทำหน้าที่อย่างมีประสิทธิผล

6.  พิจารณาอนุมัติงบการเงินประจำงวดและประจำปี
    และดูแลให้งบการเงินเป็นไปตามหลักการบัญชีที่รับรองทั่วไป

7.  อุทิศตนและเวลาเพื่อบริษัท โดยไม่แสวงหาผลประโยชน์แก่ตนหรือผู้หนึ่งผู้ใด
    และไม่กระทำการใดๆ ที่เป็นการขัดแย้งหรือแข่งขันกับผลประโยชน์ของบริษัท

8.  จัดการกิจการของบริษัทให้เป็นไปตามกฎหมาย วัตถุประสงค์ และข้อบังคับของบริษัท
    รวมทั้งมติของที่ประชุมผู้ถือหุ้น
    ด้วยความซื่อสัตย์สุจริตและระมัดระวังรักษาผลประโยชน์ของบริษัท
    รวมทั้งกำกับดูแลให้บริษัทปฏิบัติตามระเบียบและกฎข้อบังคับของตลาดหลักทรัพย์แห่งประเทศไทย
    และสำนักงานคณะกรรมการกำกับหลักทรัพย์และตลาดหลักทรัพย์อย่างเคร่งครัด
    โดยเฉพาะเรื่องเกี่ยวกับความขัดแย้งทางผลประโยชน์ เช่น การทำรายการระหว่างกัน
    การใช้ข้อมูลภายใน เป็นต้น

9.  ปฏิบัติตามหลักการธรรมาภิบาล
    และข้อพึงปฎิบัติที่ดีสำหรับกรรมการบริษัทจดทะเบียนตามแนวทางของตลาดหลักทรัพย์แห่งประเทศไทย
    เพื่อมุ่งสู่ความเป็นเลิศ

10. ดูแลผลประโยชน์ของผู้ถือหุ้นทั้งรายใหญ่และรายย่อยตามสิทธิอย่างเท่าเทียมกันและเป็นธรรม
    ตลอดจนมีการเปิดเผยข้อมูลต่อผู้ถือหุ้นอย่างถูกต้อง ครบถ้วน มีมาตรฐานและโปร่งใส

11. ส่งเสริมให้พนักงานทุกระดับมีจิตสำนึกในจริยธรรมและคุณธรรม
    และกำกับดูแลให้ปฏิบัติตามอย่างจริงจัง ทั้งนี้
    เพื่อช่วยลดความเสี่ยงด้านการทุจริตและการใช้อำนาจอย่างไม่ถูกต้อง
    รวมทั้งช่วยป้องกันการกระทำที่ผิดกฎหมายด้วย

12. เพื่อประโยชน์ในการติดตามและกำกับดูแลการดำเนินงานของบริษัทอย่างใกล้ชิด
    คณะกรรมการจะมอบหมายอำนาจให้กรรมการ คณะอนุกรรมการ บุคคลหรือนิติบุคคล
    ให้กระทำร่วมกันหรือแยกกันเพื่อกระทำการอย่างหนึ่งอย่างใดหรือหลายอย่างแทนคณะกรรมการก็ได้
    โดยในการมอบอำนาจนั้น จะต้องอยู่ภายใต้ขอบเขตอำนาจตามกฎหมายของคณะกรรมการ
    และมีการกำหนดขอบเขตอำนาจหน้าที่ของผู้รับมอบอำนาจอย่างชัดเจน ทั้งนี้
    การมอบหมายอำนาจดังกล่าว ต้องไม่มีลักษณะที่เป็นการมอบอำนาจที่ทำให้ผู้รับมอบอำนาจ
    สามารถพิจารณาและอนุมัติรายการหรือกระทำการใดๆ ที่ผู้รับมอบอำนาจ ผู้ที่เกี่ยวข้องและ
    ผู้ที่อาจมีความขัดแย้ง
    อาจมีส่วนได้ส่วนเสียหรืออาจมีความขัดแย้งทางผลประโยชน์อื่นใดกับบริษัท

  8.1.2 คณะกรรมการตรวจสอบ

ณ วันที่ 31 ธันวาคม 2553 คณะกรรมการตรวจสอบประกอบด้วยกรรมการอิสระจำนวน 3 คน
มีวาระการดำรงตำแหน่งคราวละ 3 ปี ( ตั้งแต่วันที่ 27 สิงหาคม 2552 ถึงวันที่ 26 สิงหาคม
2555 ) ดังนี้

  1. ร.ต. ชุมพล พุ่มรุกขา ประธานกรรมการตรวจสอบ

  2. นายชรินทร์ หาญสืบสาย กรรมการตรวจสอบ

  3. นายยรรยง พวงราช กรรมการตรวจสอบ

โดยที่ ร.ต. ชุมพล พุ่มรุกขา
เป็นผู้ที่มีความรู้และประสบการณ์เพียงพอที่จะสามารถทำหน้าที่ในการสอบทานความน่าเชื่อถือของงบการเงินโดยมีรายละเอียดตามเอกสารแนบ
1

ในปี พ.ศ.2553 คณะกรรมการตรวจสอบมีการประชุมแล้วทั้งหมด 5 ครั้ง
สามารถประมวลจำนวนครั้งในการเข้าร่วมประชุมดังนี้

+-----------------------------------+----------------------------------+
| รายชื่อ                             | การเข้าร่วมประชุม / การประชุมทั้งหมด   |
|                                   | (ครั้ง)                            |
+-----------------------------------+----------------------------------+
| 1.ร.ต. ชุมพล พุ่มรุกขา                | 2/5                              |
|                                   |                                  |
| 2.นายชรินทร์ หาญสืบสาย               | 5/5                              |
|                                   |                                  |
| 3.นายยรรยง พวงราช                 | 4/5                              |
+-----------------------------------+----------------------------------+

ขอบเขตอำนาจหน้าที่และความรับผิดชอบของคณะกรรมการตรวจสอบ

  1. สอบทานให้บริษัทมีการรายงานทางการเงินอย่างถูกต้องและเพียงพอ

  2. สอบทานให้บริษัทมีระบบการควบคุมภายใน (Internal Control)
  และระบบการตรวจสอบภายใน (Internal Audit) ที่มีความเหมาะสมและมีประสิทธิผล
  และพิจารณาความเป็นอิสระของหน่วยงานตรวจสอบภายใน
  ตลอดจนให้ความเห็นชอบในการพิจารณาแต่งตั้งโยกย้าย
  เลิกจ้างหัวหน้าหน่วยงานตรวจสอบภายใน
  หรือหน่วยงานอื่นใดที่รับผิดชอบเกี่ยวกับการตรวจสอบภายใน

  3. สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
  ข้อกำหนดของตลาดหลักทรัพย์ และกฎหมายที่เกี่ยวข้องกับธุรกิจของบริษัท

  4. สอบทานความเหมาะสมของระบบการบริหารความเสี่ยงและมาตรการรองรับความ
  เสี่ยงที่มีนัยสำคัญ

  5. พิจารณาคัดเลือก เสนอแต่งตั้ง
  และเสนอค่าตอบแทนผู้สอบบัญชีของบริษัทรวมทั้งเข้าร่วมประชุมกับผู้สอบบัญชีโดยไม่มีฝ่ายจัดการเข้าร่วมประชุมอย่างน้อยปีละ
  1 ครั้ง

  6. พิจารณารายการที่เกี่ยวโยงกันหรือรายการที่อาจมีความขัดแย้งทางผลประโยชน์
  ให้เป็นไปตามกฎหมายและข้อกำหนดของตลาดหลักทรัพย์
  ทั้งนี้เพื่อให้มั่นใจว่ารายการดังกล่าวสมเหตุสมผลและเป็นประโยชน์สูงสุดต่อบริษัท

  7 จัดทำรายงานของคณะกรรมการตรวจสอบ โดยเปิดเผยไว้ในรายงานประจำปีของบริษัท
  ซึ่งรายงานดังกล่าวต้องลงนามโดยประธาน
  คณะกรรมการตรวจสอบและต้องประกอบด้วยข้อมูลตามหลักเกณฑ์และข้อกำหนดของตลาดหลักทรัพย์แห่งประเทศไทย

  8.
  ปฏิบัติการอื่นใดตามที่คณะกรรมการของบริษัทมอบหมายด้วยความเห็นชอบโดยคณะกรรมการตรวจสอบ

  9. รายงานผลการดำเนินงานของกรรมการตรวจสอบ
  ให้คณะกรรมการบริษัททราบอย่างน้อยปีละสี่ครั้ง

  10. ในการปฏิบัติงานตามขอบเขตอำนาจหน้าที่ ให้คณะกรรมการตรวจสอบมีอำนาจเรียก
  สั่งการให้ฝ่ายจัดการ หัวหน้าหน่วยงานหรือพนักงานของบริษัทที่เกี่ยวข้องมาให้ความเห็น
  ร่วมประชุม หรือส่งเอกสารตามที่เห็นว่าเกี่ยวข้องจำเป็น

  8.1.3 คณะผู้บริหาร

ณ วันที่ 31 ธันวาคม 2553 มีจำนวน 6 คน(*) ดังนี้

  1. นายหลี่ เยะ เหวิน กรรมการผู้จัดการ

  2. นายทวี ชัชวาลา รองกรรมการผู้จัดการ (บริหาร) และ

  รักษาการผู้จัดการฝ่ายธุรการและการจัดการ

  3.นายวีระวิทย์ ดุละลัมพะ รองกรรมการผู้จัดการ ,

  รักษาการผู้จัดการฝ่ายบัญชีและการเงิน และ

  เลขานุการบริษัท

  4.นายเฉิน อู่ หัว รองกรรมการผู้จัดการ

  5.นายวีระศักดิ์ เหล่ารักษาเกียรติ ผู้จัดการฝ่ายขาย

  6.นายเสิ่ง เจี่ยน หง ผู้จัดการฝ่ายโรงงาน

  หมายเหตุ : *รายละเอียดปรากฏตามเอกสารแนบ 1

ขอบเขตอำนาจหน้าที่และความรับผิดชอบของกรรมการผู้จัดการ

กรรมการผู้จัดการมีหน้าที่รายงานต่อคณะกรรมการของบริษัท
โดยมีอำนาจหน้าที่และความรับผิดชอบที่สำคัญดังนี้

1.  ต้องปฏิบัติหน้าที่ให้เป็นไปตามกฎหมาย วัตถุประสงค์ และข้อบังคับของบริษัท รวมทั้งนโยบาย
    ระเบียบ กฎข้อบังคับ และมติของที่ประชุมคณะกรรมการของบริษัทอย่างเคร่งครัด

2.  กำหนดกลยุทธ์ และดำเนินการให้จัดทำแผนการดำเนินงานและงบประมาณประจำปี
    เพื่อให้คณะกรรมการของบริษัทพิจารณาอนุมัติภายในกำหนดเวลาที่เหมาะสม

3.  จัดทำหรือปรับปรุงเปลี่ยนแปลงโครงสร้างองค์กรและแผนงานเกี่ยวกับบุคลากรให้สอดคล้องกับแผนการดำเนินงานและงบประมาณที่วางไว้
    เพื่อให้คณะกรรมการของบริษัทพิจารณาให้ความเห็นชอบ

4.  เพื่อให้การบริหารงานของบริษัทตามปกติมีความคล่องตัวและมีประสิทธิภาพดียิ่งขึ้น
    กรรมการผู้จัดการต้องจัดทำหรือปรับปรุงแก้ไขคู่มืออำนาจการดำเนินการในด้านต่างๆ
    ของบริษัท เช่น ด้านบุคลากร ด้านการเงินและบัญชี ด้านจัดซื้อ เป็นต้น
    เพื่อให้คณะกรรมการของบริษัทพิจารณาอนุมัติ

5.  ดำเนินการหรือปฏิบัติงานให้เป็นไปตามแผนการดำเนินงานและงบประมาณที่ได้รับอนุมัติจากคณะกรรมการของบริษัทอย่างมีประสิทธิภาพและประสิทธิผล

6.  กรรมการผู้จัดการมีอำนาจดำเนินการในด้านต่างๆ
    ของบริษัทตามที่กำหนดไว้ในคู่มืออำนาจดำเนินการที่ได้รับอนุมัติจากคณะกรรมการของบริษัทแล้ว
    ทั้งนี้ การใช้อำนาจดำเนินการของกรรมการผู้จัดการดังกล่าว
    ไม่สามารถกระทำได้ในกรณีที่กรรมการผู้จัดการอาจมีส่วนได้เสีย
    หรืออาจมีความขัดแย้งทางผลประโยชน์ในลักษณะใดๆ กับบริษัท

7.  ปฏิบัติหน้าที่อื่นๆ ตามที่ได้รับมอบหมายจากคณะกรรมการของบริษัท

ทั้งนี้ กรรมการผู้จัดการจะอยู่ภายใต้การบังคับบัญชาและรายงานโดยตรงต่อคณะกรรมการบริษัท
และให้กรรมการผู้จัดการปฏิบัติตามแนวทางและนโยบายที่คณะกรรมการบริษัทกำหนดไว้

8.2 การสรรหากรรมการ

คณะกรรมการบริษัท

บริษัทยังมิได้จัดตั้งคณะกรรมการสรรหา (Nominating Committee)
เพื่อคัดเลือกบุคคลที่จะแต่งตั้งเป็นกรรมการ
แต่ได้กำหนดแนวทางและหลักเกณฑ์ในการแต่งตั้งกรรมการบริษัท
ซึ่งคณะกรรมการบริษัทจะเป็นผู้พิจารณาคัดเลือกโดยใช้เกณฑ์ความสามารถ ประสบการณ์ วิสัยทัศน์
และความน่าเชื่อถือ นอกจากนี้ในการประชุมสามัญประจำปีทุกครั้ง
ตามข้อบังคับของบริษัทกำหนดให้กรรมการจำนวนหนึ่งในสามเป็นอัตราที่จะต้องพ้นจากตำแหน่งหมุนเวียนกันไป
สำหรับการเลือกกรรมการเข้าทดแทนตำแหน่งที่ว่างลงจะต้องได้รับการอนุมัติจากที่ประชุมผู้ถือหุ้น
โดยกำหนดให้ที่ประชุมผู้ถือหุ้นเลือกตั้งกรรมการ ตามหลักเกณฑ์และวิธีการดังนี้

  1. ผู้ถือหุ้นแต่ละคนจะมีคะแนนเสียงเท่ากับหนึ่งหุ้นต่อหนึ่งเสียง

  2. ผู้ถือหุ้นแต่ละคนจะใช้คะแนนเสียงที่ตนมีอยู่ทั้งหมดตาม (1)
  เพื่อเลือกตั้งบุคคลคนเดียวหรือหลายคนเป็นกรรมการก็ได้
  แต่จะแบ่งคะแนนเสียงให้กรรมการคนใดมากหรือน้อยกว่ากรรมการคนอื่นๆ ไม่ได้

  3.
  บุคคลซึ่งได้รับคะแนนเสียงสูงสุดตามลำดับจะได้รับการเลือกตั้งให้เป็นกรรมการเท่ากับจำนวนกรรมการที่จะพึงมีหรือจะพึงเลือกตั้งในครั้งนั้น
  ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากัน
  ทำให้เกินจำนวนที่จะพึงมีในการเลือกตั้งครั้งหนึ่ง ให้ผู้เป็นประธานเป็นผู้ออกเสียงชี้ขาด

ในกรณีที่ตำแหน่งกรรมการว่างลงเพราะเหตุอื่นนอกเหนือไปจากการออกตามวาระ
ให้คณะกรรมการบริษัทเลือกบุคคลซึ่งมีคุณสมบัติและไม่มีลักษณะต้องห้ามตามกฎหมายว่าด้วยบริษัทมหาชนจำกัด
เข้าเป็นกรรมการแทนในการประชุมคณะกรรมการบริษัทคราวถัดไป
เว้นแต่วาระของกรรมการนั้นจะเหลือน้อยกว่า 2 เดือน
โดยบุคคลซึ่งได้รับการเลือกตั้งเป็นกรรมการแทนจะอยู่ในตำแหน่งกรรมการได้เพียงเท่าวาระที่ยังเหลืออยู่ของกรรมการที่เข้าไปแทน
โดยมติของคณะกรรมการดังกล่าว ต้องประกอบด้วยคะแนนเสียงไม่น้อยกว่า 3 ใน 4
ของจำนวนกรรมการที่ยังเหลืออยู่

คณะกรรมการตรวจสอบ

คณะกรรมการบริษัทเป็นผู้แต่งตั้งคณะกรรมการตรวจสอบซึ่งประกอบด้วยกรรมการอิสระจำนวน 3 คน
ซึ่งมีคุณสมบัติตามข้อกำหนดภายใต้กฎหมายว่าด้วยหลักทรัพย์และตลาดหลักทรัพย์
โดยให้มีวาระการดำรงตำแหน่งคราวละ 3 ปี ทั้งนี้ กรรมการตรวจสอบอย่างน้อย 1
คนต้องเป็นผู้ที่มีความรู้และประสบการณ์เพียงพอที่จะสามารถทำหน้าที่ในการสอบทานความน่าเชื่อถือของงบการเงิน
กรรมการตรวจสอบซึ่งพ้นจากตำแหน่งตามวาระอาจจะได้รับการแต่งตั้งใหม่อีกก็ได้

ค่าตอบแทนผู้บริหาร

  ค่าตอบแทนที่เป็นตัวเงิน

+------------------+--------+--------+---------------+--------------+
|                  |        |        | ค่าตอบแทนปี2553 |              |
+------------------+--------+--------+---------------+--------------+
|                  | จำ     | จำนว   | รูปแบบค่าตอบแทน |              |
|                  | นวนราย | นเงินค่า |               |              |
|                  |        | ตอบแทน |               |              |
+------------------+--------+--------+---------------+--------------+
|                  |        |        | เบี้ยประชุม/     | เงินเดือน/     |
|                  |        |        |               |              |
|                  |        |        | เงินบำเหน็จ     | โบนัส         |
+------------------+--------+--------+---------------+--------------+
| กรรมการบริษัท      | 13     |        |               |              |
+------------------+--------+--------+---------------+--------------+
| นายวิทย์           |        | 1,1    | 324,360       | 870,000      |
| วิริยประไพกิจ       |        | 94,360 |               |              |
+------------------+--------+--------+---------------+--------------+
| นายสมชาย         |        | 3      | 351,240       | -            |
| พิพิธวิจิตรกร        |        | 51,240 |               |              |
+------------------+--------+--------+---------------+--------------+
| ร.ต.ชุมพล พุ่มรุกขา  |        | 3      | 396,240       | -            |
|                  |        | 96,240 |               |              |
+------------------+--------+--------+---------------+--------------+
| นายชรินทร์         |        | 3      | 336,240       | -            |
| หาญสืบสาย         |        | 36,240 |               |              |
+------------------+--------+--------+---------------+--------------+
| ดร.ประภา         |        | 3      | 336,240       | -            |
| วิริยประไพกิจ       |        | 36,240 |               |              |
+------------------+--------+--------+---------------+--------------+
| นายปิยะ           |        | 8      | 336,240       | 464,000      |
| วิริยประไพกิจ       |        | 00,240 |               |              |
+------------------+--------+--------+---------------+--------------+
| นายวิสิทธิ์ น้อยพันธุ์   |        | 3      | 336,240       | -            |
|                  |        | 36,240 |               |              |
+------------------+--------+--------+---------------+--------------+
| นายทวีศักดิ์         |        | 3      | 336,240       | -            |
| เสนาณรงค์         |        | 36,240 |               |              |
+------------------+--------+--------+---------------+--------------+
| นายฟาง จิน หลง    |        | 1,2    | 336,240       | 870,000      |
|                  |        | 06,240 |               |              |
+------------------+--------+--------+---------------+--------------+
| นายหลี่ เยะ เหวิน   |        | 3      | 336,240       | -            |
|                  |        | 36,240 |               |              |
+------------------+--------+--------+---------------+--------------+
| นายหลี่ เจี่ยน หง    |        | 3      | 336,240       | -            |
|                  |        | 36,240 |               |              |
+------------------+--------+--------+---------------+--------------+
| นายยรรยง พวงราช  |        | 3      | 336,240       | -            |
|                  |        | 36,240 |               |              |
| นายวิน วิริยประไพกิจ |        |        | 75,000        | -            |
|                  |        | 75,000 |               |              |
+------------------+--------+--------+---------------+--------------+
| ผู้บริหาร           | 6      | 5,8    | -             | 5,827,400    |
|                  |        | 27,400 |               |              |
+------------------+--------+--------+---------------+--------------+
| รวม              |        | 12,2   | 4,173,000     | 8,031,400    |
|                  |        | 04,400 |               |              |
+------------------+--------+--------+---------------+--------------+

  ค่าตอบแทนอื่น

  -ไม่มี –

8.4 การกำกับดูแลกิจการ

บริษัทได้ให้ความสำคัญในการกำกับดูแลกิจการเป็นอย่างมาก จากความเชื่อที่ว่า
การกำกับดูแลกิจการเป็นระบบที่จัดให้มีกระบวนการและโครงสร้างของภาวะผู้นำ
และการควบคุมของกิจการให้มีความรับผิดชอบตามหน้าที่ด้วยความโปร่งใส
และสร้างความสามารถในการแข่งขันเพื่อรักษาเงินทุนและเพิ่มพูนคุณค่าให้กับผู้ถือหุ้นในระยะยาว
ภายในกรอบการมี จริยธรรมที่ดี โดยคำนึงถึงผู้มีส่วนได้ส่วนเสียอื่นและสังคมโดยรวม

ตามหลักการกำกับดูแลกิจการที่ดีสำหรับบริษัทจดทะเบียน ปี 2549
ประกอบด้วยหลักการและแนวปฏิบัติที่ดีเกี่ยวกับการกำกับดูแลกิจการบริษัทขอรายงานเรียงตามลำดับของหลักการในแต่ละหัวข้อดังต่อไปนี้

หมวดสิทธิของผู้ถือหุ้น

นโยบายของคณะกรรมการเกี่ยวกับการดูแลผู้ถือหุ้น

คณะกรรมการตระหนักถึงความสำคัญของการกำกับดูแลกิจการที่ดี
ซึ่งเป็นปัจจัยหลักในการเสริมสร้างให้องค์กรมีประสิทธิภาพ
และเป็นรากฐานของการเจริญเติบโตทางธุรกิจอย่างมีคุณภาพและยั่งยืน
รวมทั้งเสริมสร้างให้องค์กรมีความโปร่งใสในการดำเนินงาน สามารถตรวจสอบได้
ซึ่งจะเพิ่มความเชื่อมั่นให้แก่ผู้ถือหุ้น ผู้ลงทุน และผู้ที่เกี่ยวข้องและมีส่วนได้เสียอื่นๆ
คณะกรรมการเชื่อว่า
การกำกับดูแลกิจการที่ดีจะช่วยเพิ่มมูลค่าทางเศรษฐกิจให้แก่ผู้ถือหุ้นและก่อให้เกิดประโยชน์สูงสุดแก่ผู้มีส่วนได้เสียของบริษัท
ดังนั้น
คณะกรรมการจึงมีความมุ่งมั่นที่จะดำเนินการกำกับดูแลกิจการของบริษัทให้เป็นไปตามหลักการธรรมาภิบาลและข้อพึงปฏิบัติที่ดีสำหรับกรรมการบริษัทจดทะเบียนตามแนวทางของตลาดหลักทรัพย์แห่งประเทศไทยอย่างครบถ้วน
และมีความภูมิใจที่จะเรียนให้ทราบว่า
ในปีที่ผ่านมาบริษัทได้รับแจ้งผลการประเมินผลธรรมาภิบาลในระดับ “ดี”
จากการประเมินร่วมกันของตลาดหลักทรัพย์แห่งประเทศไทย
สำนักงานคณะกรรมการกำกับหลักทรัพย์และตลาดหลักทรัพย์
และสมาคมส่งเสริมสถาบันกรรมการบริษัทไทย

การเปิดโอกาสให้ผู้ถือหุ้นศึกษาข้อมูลก่อนวันประชุมผู้ถือหุ้น

ในการเตรียมจัดการประชุมทุกครั้ง
บริษัทมีนโยบายให้ปฏิบัติตามหลักเกณฑ์ที่กฎหมายกำหนดอย่างเคร่งครัด
ในปีที่ผ่านมาบริษัทได้จัดให้มีการประชุมสามัญผู้ถือหุ้นประจำปี 2553 เมื่อวันที่ 19 เมษายน 2553
โดยมีกรรมการเข้าร่วมประชุมจำนวน 9 คนจากทั้งหมด 12 คน (ปี 2552
มีกรรมการเข้าร่วมประชุม 9 คน)

ในการนั้นบริษัทได้มอบให้บริษัทศูนย์รับฝากหลักทรัพย์ (ประเทศไทย) จำกัด
ซึ่งเป็นนายทะเบียนหุ้นของบริษัท
เป็นผู้จัดส่งเอกสารนัดประชุมที่ได้แจ้งวาระการประชุมพร้อมความเห็นของคณะกรรมการบริษัท
รวมทั้งได้แนบรายงานประจำปี 2552 ไปพร้อมกันด้วย โดยส่งให้แก่ผู้ถือหุ้นล่วงหน้าก่อนวันประชุม
18 วัน (ปี 2552 จัดส่งล่วงหน้า 19 วัน)

การส่งเสริมสิทธิผู้ถือหุ้น

ในระหว่างการประชุมผู้ถือหุ้นประจำปี 2553 ซึ่งดำเนินไปตามวาระในหนังสือนัดประชุม
โดยไม่มีการเสนอวาระเพิ่มเติมทั้งจากฝ่ายผู้ถือหุ้นและกรรมการบริษัท
รวมทั้งไม่มีการเปลี่ยนแปลงข้อมูลที่สำคัญใดๆ โดยที่ไม่ได้แจ้งล่วงหน้านั้น
คณะกรรมการได้เปิดโอกาสให้ผู้ถือหุ้นซักถามและเสนอข้อคิดเห็นในแต่ละวาระจนเป็นที่พอใจ
โดยมีผู้บริหารสูงสุดสายบัญชีและการเงินเป็นผู้ร่วมให้ข้อมูล
มีผู้สอบบัญชีเข้าร่วมพร้อมตอบข้อซักถามหากมีการร้องขอ
และมีเลขานุการบริษัทและคณะเป็นผู้จดบันทึกการประชุมและนับคะแนนเสียง
โดยได้แจกบัตรลงมติแยกตามวาระไว้ให้แก่ผู้ถือหุ้นที่เข้าร่วมประชุมทุกรายอย่างเพียงพอ
การประชุมใช้เวลาทั้งสิ้นประมาณ 2 ชั่วโมง

บริษัทได้รับการประเมินผลการจัดประชุมผู้ถือหุ้นประจำปี 2553 ในระดับ “ดีเยี่ยม”
โดยได้คะแนนสูงกว่าคะแนนเฉลี่ยของบริษัทที่จดทะเบียนในตลาดหลักทรัพย์
จากการประเมินของสมาคมส่งเสริมผู้ลงทุนไทย

นอกจากนี้บริษัทยังได้จัดเพิ่มช่องทางในการติดต่อของผู้ถือหุ้นและนักลงทุนตลอดจนผู้ที่สนใจทั่วไป
โดยสามารถติดต่อหน่วยงานผู้ลงทุนสัมพันธ์ได้ผ่านทางเวบไซต์ http://www.bsbm.co.th
ซึ่งมีช่องทางสำหรับผู้ที่สนใจสามารถพิมพ์ข้อความเพื่อส่งถึงหน่วยงานดังกล่าวได้โดยตรง

หมวดการปฏิบัติต่อผู้ถือหุ้นอย่างเท่าเทียม

ในการประชุมผู้ถือหุ้นทุกครั้ง บริษัทมีนโยบายที่ต้องจัดให้มีกรรมการอิสระ 1 คน
เป็นผู้รับมอบฉันทะแทนผู้ถือหุ้นที่ไม่สามารถเข้าร่วมประชุมได้ พร้อมจัดเตรียมหนังสือมอบฉันทะทั้งแบบ
ก. แบบ ข. และแบบ ค. ตามแบบของกรมพัฒนาธุรกิจการค้า กระทรวงพาณิชย์
ส่งไปพร้อมกับหนังสือนัดประชุมเป็นการล่วงหน้า สำหรับการประชุมสามัญประจำปี 2553 ที่ผ่านมานั้น
ได้จัดให้ ร.ต.ชุมพล พุ่มรุกขา กรรมการอิสระและประธานกรรมการตรวจสอบของบริษัท
เป็นผู้รับมอบฉันทะออกเสียงแทนผู้ถือหุ้นที่ไม่สะดวกเข้าร่วมประชุมโดยได้แจ้งไว้ในหนังสือนัดประชุมเป็นการล่วงหน้า

สำหรับมาตรการป้องกันกรรมการและผู้บริหารใช้ข้อมูลภายในเพื่อหาผลประโยชน์ให้แก่ตนเองหรือผู้อื่นในทางมิชอบนั้น
ได้กล่าวถึงแนวนโยบาย วิธีปฏิบัติ และการลงโทษไว้แล้วในหัวข้อ “การจัดการ” หัวข้อย่อย
”การดูแลการใช้ข้อมูลภายใน” ในรายงานฉบับนี้ ทั้งนี้ บริษัทขอรายงานว่าในปี 2553 ที่ผ่านมา
ไม่ปรากฎว่ามีกรรมการหรือผู้บริหารฝ่าฝืนนโยบายการดูแลการใช้ข้อมูลภายในแต่อย่างใด

หมวดบทบาทผู้มีส่วนได้เสีย

การปฏิบัติต่อผู้มีส่วนได้เสียกลุ่มต่างๆ

คณะกรรมการบริษัทได้ให้ความสำคัญต่อสิทธิของผู้มีส่วนได้เสียกับบริษัททุกกลุ่มบนหลักการของความเป็นธรรม
โดยการปฏิบัติตามข้อกำหนดของกฎหมายและระเบียบต่างๆ รวมทั้งนโยบายที่เกี่ยวข้องของบริษัท
แนวทางและรายงานผลการปฏิบัติต่อผู้มีส่วนได้เสียกลุ่มต่างๆ สรุปได้ดังนี้

+-----------+----------------------------------------------------------+
| ผู้ถือหุ้น:    | บริษัทมุ่งมั่นเป                                               |
|           | ็นตัวแทนที่ดีของผู้ถือหุ้นในการดำเนินธุรกิจเพื่อสร้างความพึงพอใจให้แก่ผู้ถือหุ้น |
|           | โดยคำนึงถึงกา                                              |
|           | รเจริญเติบโตของมูลค่าของบริษัทในระยะยาวด้วยผลตอบแทนที่ดีและสม่ำเสมอ |
|           | รวมทั้งดำเนินการเปิดเผยข้อมูลอย่างโปร่งใสและเชื่อถือได้ต่อผู้ถือหุ้น ตั้งแต่ปี |
|           | 2547 เป็นต้นมา บริษัทได้ปฏิบัติตามนโยบายการจ่ายเงินปันผลอย่างสม่ำเสมอ |
|           | โดยการจ่ายเงินปันผลแก่ผู้ถือหุ้นไม่เกินปีละ 2 ครั้ง (ยกเว้นปี 2548       |
|           | ที่มีผลการดำเนินงานขาดทุน) ในปี 2553                           |
|           | บริษัทจัดให้มีการประชุมสามัญผู้ถือหุ้นในวัน เวลา และสถานที่             |
|           | ที่ผู้ถือหุ้นเข้าร่วมได้โดยสะดวก โดยจัดในเวลาทำการปกติของบริษัท ณ      |
|           | ห้องประชุมของโรงแรมฮอลิเดย์ อินน์ สีลม                          |
+-----------+----------------------------------------------------------+
| พนักงาน:   | บริษัทมุ่งมั่นที่จะสร้างบรรยากา                                   |
|           | ศในการทำงานที่มีสวัสดิภาพและถูกสุขอนามัยและรักษาไว้ซึ่งพนักงานที่มีคุณภาพ |
|           | ด้วยการดูแลผลประโยชน์ตอบแทนที่เหมาะสม                         |
|           | จัดให้มีการพัฒนาความสามารถและทักษะที่จ                          |
|           | ำเป็นเพื่อให้พนักงานได้พัฒนาศักยภาพและความสามารถของตนอย่างเต็มที่อาทิ |
|           | การอบรมสัมมนาและการดูงาน                                   |
|           | นอกจากนี้ยังจัด                                              |
|           | ให้มีการตรวจสุขภาพประจำปีแก่พนักงานทุกระดับตามความเสี่ยงที่พนักงานนั้นๆ |
|           | อาจได้รับตามควรแก่เหตุ อนึ่ง ในปี 2553                          |
|           | บริษัทไม่มีกรณีพิพาทใดกับพนักงานของบริษัท                          |
+-----------+----------------------------------------------------------+
| คู่ค้า:      | บริษัทเชื่อว่า ในการดำเนินธุรกิจกับคู่ค้าใดๆ                         |
|           | ต้องไม่นำมาซึ่งความเส                                        |
|           | ื่อมเสียต่อชื่อเสียงทั้งของคู่ค้าและของบริษัทหรือขัดต่อกฎหมายและศีลธรรมอันดี |
|           | โดยบร                                                    |
|           | ิษัทมุ่งมั่นที่จะสร้างความสัมพันธ์ที่ดีกับคู่ค้าเพื่อเอื้อประโยชน์ร่วมกันในระยะยาว |
|           | และมีนโยบายในการปฏิบัติตามสัญญาและเงื่อนไขต่างๆ                  |
|           | ที่มีต่อคู่ค้าอย่างเคร่งครัด ในปี 2553 บริษัทจึงไม่มีข้อพิพาทกับคู่ค้ารายใด    |
|           | รวมทั้งไม่ได้รับข้อร้องเรียนเกี่ยวกับการดำเนินงานร่วมกับคู่ค้าแต่อย่างใด    |
+-----------+----------------------------------------------------------+
| ลูกค้า:     | บริษัทมุ่งมั่นที่จะสร้างความพึงพอใจและความมั่นใจให้กับลูกค้าที่จะได้รับผลิตภ  |
|           | ัณฑ์และบริการที่ดีมีคุณภาพและมาตรฐานในระดับราคาที่เหมาะสมและเป็นธรรม |
|           | ในปีที่ผ่านมาไม่มีลูก                                           |
|           | ค้ารายใดของบริษัทส่งคืนสินค้าของบริษัทจากเหตุผลทางด้านคุณภาพหรือบริการ |
|           | รวมทั้งบริษัทไม่ได้รับข้อร้องเรียนใดๆ                              |
|           | ในเรื่องคุณภาพของสินค้าหรือการติดต่อประสานงานของพนักงานของบริษัท    |
+-----------+----------------------------------------------------------+
| คู่แข่ง:     | บริษัทสนับสนุนและส่งเสริมนโยบายการแข่งขันทางการค้า                |
|           | อย่างเสรีและเป็นธรรมและจะประพฤติปฏิบัติตามกรอบกติกาของการแข่งขันที่ดี |
|           | ไม่ทำลาย                                                  |
|           | ชื่อเสียงของคู่แข่งขันด้วยการกล่าวหาในทางร้ายโดยปราศจากซึ่งมูลความจริง |
|           | ในปีที่ผ่านมาบริษัทจึงไม่มีข้อขัดแย้งหรือข้อพิพาทใดๆ กับคู่แข่งทางการค้า     |
+-----------+----------------------------------------------------------+
| ชุมชน:     | บริษัทตระหนักถึงความรับผิด                                     |
|           | ชอบต่อชุมชนโดยได้ให้การสนับสนุนช่วยเหลือด้วยการเข้าร่วมในกิจกรรมต่างๆ |
|           | ที่เป็นประโยชน์ต่อชุมชนที่โรงงานของบริษัทตั้งอยู่ ในปี 2553             |
|           | บริษัทได้ร่วมมือกับเครือส                                       |
|           | หวิริยาเพื่อดำเนินกิจกรรมดูแลรักษาสิ่งแวดล้อมและการพัฒนาชุมชนอย่างยั่งยืน |
|           | อาทิ กิจกรรมเดินวิ่งการกุศล การปล่อยสัตว์น้ำคืนสู่ท้องทะเล             |
|           | กิจกรรมการปลูกป่าชายเลน การมอบทุนการศึกษา                     |
|           | งบปร                                                     |
|           | ะมาณจ้างบุคคลากรทางการศึกษาและอุปกรณ์การศึกษาแก่สถานศึกษาในท้องถิ่น |
|           | การบริจาคเพื่อประโยชน์ทางศาสนกิจของชุมชน                       |
|           | ตลอดจนการเลือกซื้อสินค้าที่ผลิตได้ในท้องถิ่นเป็นลำดับแรก               |
|           |                                                          |
|           | อนึ่ง บริษัทให้ความสำคัญกับสิ่งแวดล้อมและการอยู่ร่วมกับชุมชน โดยในปี     |
|           | 2553 ได้เข้าร่วมและได้รับเกียรติบัตรในโครงการธรรมาภิบาลสิ่งแวดล้อม   |
|           | ซึ่งจัดโดยกระทรวงอุตสาหกรรม ต่อเนื่องกันเป็นปีที่ 2                  |
|           | ซึ่งนอกจ                                                   |
|           | ากจะมีการตรวจประเมินโดยสำนักงานอุตสาหกรรมจังหวัดประจวบคีรีขันธ์แล้ว |
|           | ยังมีการตรวจเยี่ยมโรงงานโดยคณะกรรมการประเมินผลท               |
|           | ี่ประกอบไปด้วยผู้แทนจากหลายภาคส่วนรวมถึงตัวแทนจากชุมชนโดยรอบอีกด้วย |
|           | บริษัทเชื่อมั่นว่าโครงการด                                      |
|           | ังกล่าวเป็นส่วนหนึ่งในการสร้างเสริมความยั่งยืนในการดำเนินธุรกิจของบริษัท |
+-----------+----------------------------------------------------------+

การดูแลรายการระหว่างกัน

คณะกรรมการบริษัทมีนโยบายในการดูแลรายการที่อาจจะเกิดความขัดแย้งทางผลประโยชน์ระหว่างบริษัทกับผู้ที่เกี่ยวข้องต่างๆ
อาทิเช่น กรรมการ ผู้บริหาร ผู้ถือหุ้นรายใหญ่ หรือพนักงาน อย่างรอบคอบและเป็นธรรม
โดยที่ผ่านมาได้มอบหมายให้คณะกรรมการตรวจสอบประสานงานกับผู้ตรวจสอบภายในของบริษัท
พิจารณารายงานธุรกรรมที่อาจจะเกิดความขัดแย้งทางผลประโยชน์ของผู้ที่เกี่ยวข้องต่างๆ
ตามหลักเกณฑ์ของตลาดหลักทรัพย์แห่งประเทศไทย
และสำนักงานคณะกรรมการกำกับหลักทรัพย์และตลาดหลักทรัพย์เป็นประจำทุกเดือน

รายละเอียดเกี่ยวกับ มาตรการหรือขั้นตอนการอนุมัติรายการระหว่างกัน
และความจำเป็นและความสมเหตุสมผลของรายการ ปรากฎอยู่ในหัวข้อ “รายการระหว่างกัน”
ในรายงานฉบับนี้

อนึ่ง บริษัทยังได้มีการเปิดเผยข้อมูลเกี่ยวกับรายการระหว่างกันใน (1)
คำอธิบายหมายเหตุประกอบงบการเงินทุกไตรมาส (2) รายงานประจำปี และ (3)
แบบแสดงรายการประจำปีหรือแบบ 56-1

หมวดการเปิดเผยข้อมูลและความโปร่งใส

การเปิดเผยข้อมูลตามข้อกำหนดของตลาดหลักทรัพย์

บริษัทมีนโยบายในการเผยแพร่ข้อมูลข่าวสารของบริษัทแก่นักลงทุน
ทั้งที่เป็นผู้ถือหุ้นและนักลงทุนทั่วไปผ่านช่องทางที่ผู้รับข่าวสารสามารถรับทราบโดยทั่วถึงและเท่าเทียมกัน
ในปี 2553
บริษัทอาศัยการเปิดเผยข้อมูลโดยการแจ้งข่าวผ่านช่องทางของตลาดหลักทรัพย์แห่งประเทศไทยเป็นหลัก
ทั้งนี้ ได้แต่งตั้งให้ นายหลี่ เยะ เหวิน กรรมการผู้จัดการ และ นายวีระวิทย์ ดุละลัมพะ
รองกรรมการผู้จัดการและเลขานุการบริษัท เป็นผู้มีอำนาจรายงานสารสนเทศ ในปีที่ผ่านมา
บริษัทสามารถปฏิบัติตามข้อกำหนดตามกระบวนการเปิดเผยข้อมูลของบริษัทจดทะเบียนได้อย่างครบถ้วน

การทำหน้าที่ของคณะกรรมการและคณะกรรมการชุดย่อย

- รายละเอียดเกี่ยวกับคณะกรรมการ

คณะกรรมการบริษัทประกอบด้วยกรรมการจำนวน 12 คน ในจำนวนนี้เป็นกรรมการอิสระ 5 คน
อนึ่ง โปรดดูรายละเอียดเกี่ยวกับประวัติตามเอกสารแนบ 1 ส่วนอำนาจหน้าที่
และค่าตอบแทนเพิ่มเติมในเรื่อง “การจัดการ” ในรายงานฉบับนี้

บริษัทมีคณะกรรมการชุดย่อยเพียงคณะเดียวคือ คณะกรรมการตรวจสอบ
ประกอบด้วยกรรมการอิสระจำนวน 3 คนที่ได้รับแต่งตั้งโดยคณะกรรมการบริษัท
มีวาระดำรงตำแหน่งคราวละ 3 ปี โปรดดูรายละเอียดเกี่ยวกับประวัติ ( ตามเอกสารแนบ 1 )
ส่วนอำนาจหน้าที่ และค่าตอบแทนเพิ่มเติมในเรื่อง “การจัดการ” ในรายงานฉบับนี้

- การปฏิบัติงานในปีที่ผ่านมา

ในปี 2553 มีการจัดประชุมคณะกรรมการบริษัทรวมทั้งสิ้น 12 ครั้ง
โดยมีเลขานุการบริษัททำหน้าที่เลขานุการคณะกรรมการบริษัทด้วย
กรรมการทุกคนจะได้รับหนังสือเชิญประชุมพร้อมทั้งรายละเอียดสำหรับแต่ละวาระการประชุมล่วงหน้า
7 วันก่อนการประชุม
ในการประชุมแต่ละครั้งจะต้องมีกรรมการอย่างน้อยกึ่งหนึ่งเข้าร่วมจึงจะถือว่าครบองค์ประชุม
ซึ่งประธานที่ประชุมจะเปิดโอกาสให้กรรมการได้แสดงความคิดเห็นอย่างเต็มที่
โดยใช้ระยะเวลาในการประชุมประมาณ 1-2 ชั่วโมง
สถิติการเข้าร่วมประชุมของกรรมการแยกเป็นรายบุคคลโปรดดูรายละเอียดในเรื่อง“การจัดการ”
ในรายงานฉบับนี้

คุณภาพของรายงานทางการเงิน

บริษัทมีนโยบายในการจัดทำรายงานทางการเงินแบบโปร่งใสและมีข้อมูลถูกต้องครบถ้วนตามความเป็นจริงตามมาตรฐานการบัญชีทั้งรายการที่แสดงจำนวนเงินและคำอธิบายประกอบ
และกำหนดให้ออกรายงานทางการเงินภายในกรอบระยะเวลาตามกฎหมายและข้อกำหนดของตลาดหลักทรัพย์แห่งประเทศไทยโดยเคร่งครัด

ในปี 2553 บริษัทจัดทำรายงานทางการเงินรวม 4 ครั้ง
แต่ละครั้งได้นำเสนอเข้าพิจารณาให้ความเห็นชอบในที่ประชุมของคณะกรรมการตรวจสอบก่อนการเสนอเข้าสู่ที่ประชุมคณะกรรมการบริษัทเพื่อพิจารณาอนุมัติให้เผยแพร่
ทั้งนี้ ได้ผ่านการสอบทานและตรวจสอบแล้วแต่กรณี
จากผู้สอบบัญชีอิสระซึ่งได้ระบุในรายงานของผู้สอบบัญชีรับอนุญาต (โดย นางสาวทิพวัลย์ นานานุวัฒน์
เลขทะเบียน 3459 แห่งบริษัท สำนักงาน เอินส์ท แอนด์ ยัง จำกัด)
ว่าเป็นการแสดงความเห็นอย่างไม่มีเงื่อนไขทั้ง 4 ครั้ง

งานผู้ลงทุนสัมพันธ์

บริษัทยังไม่มีหน่วยงานผู้ลงทุนสัมพันธ์แยกเป็นเอกเทศ
แต่บริษัทได้กำหนดผู้รับผิดชอบเพื่อปฏิบัติงานผู้ลงทุนสัมพันธ์ โดย นายวีระวิทย์ ดุละลัมพะ
รองกรรมการผู้จัดการและเลขานุการบริษัท เป็นผู้ทำหน้าที่ดังกล่าว และ นางสาวฉัตรวดี คุ้มสนิท
รองผู้จัดการฝ่ายบัญชีและการเงิน เป็นผู้ช่วย ทั้งนี้
นักลงทุนสามารถติดต่อผู้ปฏิบัติงานผู้ลงทุนสัมพันธ์ของบริษัทได้ที่หมายเลขโทรศัพท์ 0 2630 0590-5
หรือทาง website: www.bsbm.co.th หรือทาง e-mail address ที่
veerawitt@bsbm.co.th หรือ chatrawadeek@bsbm.co.th

สำหรับกิจกรรมในปี 2553
ผู้ปฏิบัติงานผู้ลงทุนสัมพันธ์และผู้บริหารระดับสูงได้มีการตอบคำถามการสัมภาษณ์ข่าวทางโทรศัพท์
รวมทั้งจัดประชุมนักวิเคราะห์หลักทรัพย์กลุ่มย่อย 2-3 กลุ่มเป็นรายไตรมาส
นอกจากนี้ยังได้เผยแพร่ข้อมูลที่น่าสนใจผ่านทางเวบไซต์ของบริษัท www.bsbm.co.th อีกด้วย

หมวดความรับผิดชอบของคณะกรรมการ

ความเป็นอิสระจากฝ่ายจัดการของคณะกรรมการ

ปัจจุบัน บริษัทมีกรรมการทั้งสิ้น 12 คน เป็นกรรมการที่ไม่เป็นผู้บริหาร 11 คน
(ในจำนวนนี้เป็นกรรมการอิสระ 5 คน) โดยมีกรรมการผู้จัดการเพียง 1
คนที่ดำรงตำแหน่งในฝ่ายจัดการ

บริษัทมีนโยบายกำหนดให้ผู้ที่ดำรงตำแหน่งประธานกรรมการและตำแหน่งกรรมการผู้จัดการต้องไม่ใช่บุคคลเดียวกัน
เพื่อให้มีการแบ่งแยกบทบาทอย่างชัดเจนและมีความสมดุลในอำนาจการดำเนินงาน
โดยประธานกรรมการในฐานะผู้นำฝ่ายนโยบาย
ทำหน้าที่กำหนดวิสัยทัศน์และกำกับดูแลการทำงานของผู้บริหารระดับสูง
และกำหนดให้รองประธานกรรมการ (ถ้ามี)
หรือให้คณะกรรมการเลือกกรรมการหนึ่งคนทำหน้าที่แทนประธานในกรณีที่ไม่สามารถปฏิบัติหน้าที่ได้
ส่วนกรรมการผู้จัดการมีบทบาทหลักในการเป็นผู้นำฝ่ายจัดการ
ทำหน้าที่ดำเนินงานตามนโยบายที่คณะกรรมการกำหนดไว้ ปัจจุบันมี นายสมชาย พิพิธวิจิตรกร
ดำรงตำแหน่งประธานกรรมการ และ นายหลี่ เยะ เหวิน ดำรงตำแหน่งกรรมการผู้จัดการ

คณะกรรมการและฝ่ายจัดการของบริษัท มีความรับผิดชอบตามหน้าที่ต่อผู้ถือหุ้น
จึงได้กำหนดและแบ่งแยกหน้าที่รับผิดชอบระหว่างคณะกรรมการบริษัทและฝ่ายจัดการไว้อย่างชัดเจนตามที่ระบุไว้ในขอบเขตอำนาจหน้าที่และความรับผิดชอบของคณะกรรมการและของกรรมการผู้จัดการ
ในหัวข้อเรื่อง “การจัดการ” ในรายงานประจำปีฉบับนี้

ความเหมาะสมของคณะกรรมการ

คณะกรรมการของบริษัททั้ง 12 คน ประกอบด้วยผู้ทรงคุณวุฒิ ที่มีความรู้ความสามารถ
และประสบการณ์ในด้านต่างๆ เช่น เป็นผู้เชี่ยวชาญในอุตสาหกรรม
เป็นผู้เชี่ยวชาญด้านการเงินและการธนาคาร ด้านการบัญชี ด้านวิศวกรรมและอุตสาหกรรม
ด้านการศึกษาและศิลปกรรม ตลอดจนด้านการพาณิชย์อื่นๆ เป็นต้น
(ประวัติโดยสังเขปของกรรมการแต่ละคน โปรดดูจาก “เอกสารแนบ 1 ” ในรายงานฉบับนี้)
กรรมการทุกคนต่างมีความเป็นอิสระในการตัดสินใจ
และสามารถอุทิศเวลาในการปฏิบัติหน้าที่อย่างมีประสิทธิภาพ ทั้งนี้คณะกรรมการเห็นว่า ร.ต.ชุมพล
พุ่มรุกขา เป็นกรรมการอิสระที่มีความรู้ความเชี่ยวชาญทางด้านการบัญชีและการเงิน
จึงได้แต่งตั้งให้ดำรงตำแหน่งประธานคณะกรรมการตรวจสอบ

กรรมการของบริษัท 9 ใน 12 คน ผ่านการอบรมหลักสูตร Director Accreditation
Program และมีกรรมการ 4 คน ได้ผ่านการอบรมหลักสูตร Director Certification
Program ด้วย (ทั้งสองหลักสูตรจัดโดยสมาคมส่งเสริมสถาบันกรรมการบริษัทไทย)

ความโปร่งใสในการสรรหา กรรมการ

รายละเอียดเกี่ยวกับการพิจารณาและวิธีการสรรหา กรรมการบริษัท
ได้กล่าวไว้แล้วในหัวข้อการสรรหา กรรมการ ในเรื่อง “การจัดการ” ในรายงานประจำปีฉบับนี้

กรรมการที่ไม่เคยดำรงตำแหน่งกรรมการของบริษัทมาก่อน
จะได้รับการบรรยายสรุปลักษณะการประกอบธุรกิจพร้อมทั้งคู่มือบทบาทและหน้าที่ความรับผิดชอบของกรรมการ
ตลอดจนการเข้าเยี่ยมชมโรงงานของบริษัทด้วย อนึ่ง ในปี 2553
มีกรรมการเข้าใหม่ที่ยังไม่เคยดำรงตำแหน่งกรรมการของบริษัทมาก่อนจำนวน 1 คนคือ นายวิน
วิริยประไพกิจ

ประสิทธิภาพในการทำหน้าที่ของคณะกรรมการ

ในการประชุมคณะกรรมการบริษัทซึ่งจัดขึ้นเป็นประจำทุกเดือนนั้น (ในปี 2553 มีการจัดประชุม 12
ครั้ง)คณะกรรมการกำหนดให้ฝ่ายจัดการนำเสนอผลการดำเนินงานเพื่อรับทราบเป็นประจำทุกเดือน
กรรมการแต่ละคนมีอิสระในการซักถาม ให้ข้อคิดเห็น
และรับฟังข้อมูลเพิ่มเติมเกี่ยวกับการคาดการณ์สภาวะอุตสาหกรรม
เพื่อร่วมกันวางแนวนโยบายพร้อมทั้งเป้าหมายในการดำเนินงานให้เหมาะสมยิ่งขึ้น อนึ่ง
ในการประชุมกรรมการในแต่ละครั้งไม่ได้มีการกำหนดเวลาเลิกประชุม
ในปีที่ผ่านมาใช้เวลาในการประชุมเฉลี่ยครั้งละ 1-2 ชั่วโมง

เลขานุการบริษัททำหน้าที่เลขานุการคณะกรรมการ
รวมทั้งเป็นผู้บันทึกรายงานการประชุมเป็นลายลักษณ์อักษร
เพื่อให้ประธานกรรมการลงนามรับรองและจัดเก็บไว้เพื่อเป็นข้อมูลสำหรับผู้ที่เกี่ยวข้อง ณ
สำนักงานของบริษัท

ในปี 2553 คณะกรรมการตรวจสอบได้จัดประชุมทั้งสิ้น 5 ครั้ง
(รวมการประชุมร่วมกับผู้สอบบัญชีของบริษัทโดยที่ไม่มีฝ่ายจัดการเข้าร่วมด้วยจำนวน 1 ครั้ง)
ในแต่ละครั้งมีเรื่องพิจารณาที่สำคัญ อาทิ
การให้ความเห็นชอบสำหรับแผนงานและรับทราบผลการปฏิบัติงานตรวจสอบภายในและการควบคุมภายใน
การพิจารณารายการระหว่างกันและรายการที่อาจมีความขัดแย้งทางผลประโยชน์
การพิจารณาความถูกต้องและครบถ้วนของรายงานทางการเงิน
การรับทราบผลการปฏิบัติตามระเบียบและกฎหมายที่เกี่ยวข้องของฝ่ายจัดการ
และการคัดเลือกผู้สอบบัญชีประจำปี ทั้งนี้
รายงานสรุปผลการประชุมของคณะกรรมการตรวจสอบได้ถูกนำเสนอให้ที่ประชุมของคณะกรรมการบริษัทในคราวถัดไปรับทราบทุกครั้ง

8.5 การดูแลเรื่องการใช้ข้อมูลภายใน

บริษัทมีนโยบายในการควบคุมมิให้บุคคลากรของบริษัทนำข้อมูลภายในองค์กรไปเปิดเผยแก่ผู้อื่น
และ/หรือใช้เพื่อผลประโยชน์ส่วนตน โดยมีวิธีการดูแลผู้ที่เกี่ยวข้องดังต่อไปนี้

1.  ให้ความรู้และแจ้งย้ำเตือนหรือปรับปรุงข้อมูลตามที่จำเป็นแก่กรรมการรวมถึงผู้บริหารในฝ่ายต่างๆ
    ให้รับทราบถึงหน้าที่ที่ต้องรายงานการถือครองหลักทรัพย์ของตน คู่สมรส
    และบุตรที่ยังไม่บรรลุนิติภาวะ
    รวมถึงบทกำหนดโทษตามพระราชบัญญัติหลักทรัพย์และตลาดหลักทรัพย์
    และตามข้อกำหนดของตลาดหลักทรัพย์แห่งประเทศไทย

2.  กำหนดให้ผู้บริหารรายงานการเปลี่ยนแปลงการถือครองหลักทรัพย์ภายใน 3
    วันทำการต่อสำนักงานคณะกรรมการหลักทรัพย์และตลาดหลักทรัพย์
    และจัดส่งสำเนารายงานดังกล่าวให้แก่บริษัทในวันเดียวกับวันที่ส่งรายงานต่อสำนักงานคณะกรรมการกำกับหลักทรัพย์และตลาดหลักทรัพย์
    ดำเนินการส่งหนังสือเวียน/แจ้งเตือนให้ผู้บริหารได้ทราบว่า
    ผู้บริหารที่ได้รับทราบข้อมูลภายในที่เป็นสาระสำคัญที่มีผลต่อการเปลี่ยนแปลงราคาหลักทรัพย์
    จะต้องระงับการซื้อขายหลักทรัพย์ของบริษัทในช่วง 1
    เดือนก่อนที่งบการเงินหรือข้อมูลภายในของบริษัทจะเปิดเผยต่อสาธารณชน
    และห้ามมิให้เปิดเผยข้อมูลที่เป็นสาระสำคัญนั้นต่อบุคคลอื่น ทั้งนี้
    ปัจจุบันบริษัทยังไม่ได้กำหนดบทลงโทษ
    แต่ให้อยู่ในอำนาจของคณะกรรมการบริษัทที่จะสอบสวนและพิจารณาบทลงโทษที่เหมาะสมในแต่ละกรณี

8.6บุคลากร

  บริษัทไม่มีการเปลี่ยนแปลงจำนวนพนักงานอย่างมีนัยสำคัญ และไม่มีข้อพิพาทด้านแรงงานที่สำคัญ

  บุคลากร

  ณ วันที่ 31 ธันวาคม 2553 บริษัทมีพนักงานทั้งสิ้น 139 คน แบ่งตามสายงานหลัก ดังนี้

+-------------------------------------------+--------------------------+
| สายงานหลัก                                 | จำนวนพนักงาน              |
+-------------------------------------------+--------------------------+
| 1.  ฝ่ายโรงงาน                             | 105                      |
+-------------------------------------------+--------------------------+
| 2.  ฝ่ายขาย                                | 4                        |
+-------------------------------------------+--------------------------+
| 3.  ฝ่ายธุรการและการจัดการ                   | 22                       |
+-------------------------------------------+--------------------------+
| 4.  ฝ่ายบัญชีและการเงิน                       | 6                        |
+-------------------------------------------+--------------------------+
| 5.  หน่วยงานตรวจสอบภายใน                   | 2                        |
+-------------------------------------------+--------------------------+

  โดยมีการจ่ายค่าตอบแทนในรูปของเงินเดือน ค่าจ้าง
  และโบนัสรวมให้กับพนักงานของทั้งบริษัทสำหรับปี 2553 ตามรายละเอียดดังนี้

  (ล้านบาท)

  ----------------------------------------------------- -----------------
  ค่าตอบแทน                                              2553

  เงินเดือนรวม                                            23.43

  โบนัส                                                  4.97

  เงินสมทบกองทุนสำรองเลี้ยงชีพ (ถ้ามี)                         0.57

  อื่น ๆ เช่น ค่าล่วงเวลา เบี้ยเลี้ยง เป็นต้น                      7.41

  รวม                                                   36.39
  ----------------------------------------------------- -----------------

  นโยบายในการพัฒนาบุคลากร

  บริษัทมีนโยบายในการพัฒนาพนักงานคือ
  การรักษาบุคลากรที่มีความรู้ความสามารถให้อยู่คู่กับองค์กร โดยที่มีแนวปฏิบัติดังนี้

-   บริษัทคัดเลือกบุคคลที่มีความรู้ความสามารถและมีความเหมาะสมกับตำแหน่งงานนั้นๆ

-   มีการจัดอบรมทั้งเมื่อเริ่มแรกเข้าทำงานเพื่อเป็นการทำความคุ้นเคยก่อนการทำงาน

-   มีจัดอบรมสม่ำเสมอ ในเรื่องความรู้เฉพาะด้านและเทคนิคต่างๆ
    มีการจัดฝึกอบรมทั้งในและนอกสถานที่เพื่อให้มีทักษะในงานนั้นๆมากยิ่งขึ้น
    นอกจากนี้องค์กรมีการจัดส่งบุคลากรไปศึกษายังต่างประเทศที่มีความรู้และเทคโนโลยีในด้านนั้นๆ
    รวมถึงการจ้างบุคลากรที่มีคุณภาพ
    มีความรู้ความชำนาญจากต่างประเทศมาฝึกอบรมให้กับพนักงาน

-   เกณฑ์ในการพิจารณาเงินเดือน
    บริษัทพิจารณาตามความเหมาะสมต่อองค์กรและตัวบุคลากรให้มีความยินดีทั้งสองฝ่าย
    เพื่อเป็นการจูงใจให้สามารถคัดสรรบุคคลที่มีคุณภาพสูงและเหมาะสมกับ หน้าที่
    โดยเมื่อเปรียบเทียบกับบริษัทอื่น และตลาดแรงงาน
    นับว่าองค์กรมีอัตราว่าจ้างดึงดูดใจเมื่อเทียบกับองค์กรในระดับเดียวกัน

-   เกณฑ์ในการพิจารณาโบนัส บริษัทพิจารณาตามผลงานและระยะเวลาการทำงานของพนักงาน
    รวมถึงพิจารณาตามอัตรายอดขายและกำไรของบริษัท
    หากยอดขายและกำไรมากพนักงานจะได้โบนัสมาก